arnastofnun/IGC-2024 huggingface dataset:
S-340/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 7. mars 2006 á hendur Ó-kk-þgf E-kk-þgf G-kk-þgf, Kjarrmóum 19, Garðabæ, fyrir þjófnað, með því að hafa laugardaginn 18. febrúar 2006 brotist inn í íbúðarhúsnæði að Laugavegi 46 í Reykjavík, með því að spenna upp hurð, og stolið plasmasjónvarpstæki, heimabíói og 5 hátölurum, samtals að verðmæti um 250.000 krónur, og jafnframt stolið örbylgjuofni, grímu, ferðatösku, rakvél, samlokugrilli, greiðslukortum, seðlaveski, vegabréfi, 13 bjórflöskum, 4 vínflöskum og buxum, samtals að óþekktu verðmæti.

Þetta er talið varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Af hálfu ákærða er krafist vægustu refsingar er lög leyfa.

Ákærði hefur skýlaust játað brot sitt.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júní 1961. Á hann að baki nokkurn sakaferil allt frá árinu 1980. Rof varð á brotaferli hans frá árinu 1994 til 1999, er hann gekkst undir sátt vegna umferðarlagabrots. Hann var dæmdur skilorðsbundinni refsingu 2001 fyrir líkamsárás. Þá gekkst hann undir viðurlagaákvörðun 2003 vegna umferðarlagabrots. Á árinu 2005 gekkst hann undir sátt vegna eignaspjalla og brota gegn lögum um ávana- og fíkniefni. Í ljósi sakaferils ákærða, þess að hann hefur greiðlega gengist við sakargiftum og þess að hann skilaði í dóminum hluta af því þýfi er hann er sakfelldur fyrir þjófnað á, verður hann dæmdur í tveggja mánaða fangelsi sem heimilt þykir að skilorðsbinda með þeim hætti er í dómsorði greinir.

D ó m s o r ð :

Ákærði, Ó-kk-nf Ö-kk-nf G-kk-nf, sæti fangelsi í tvo mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

S-kk-nf S-kk-nf.
S-418/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 21. mars 2006 á hendur J-kk-þgf P-kk-þgf K-kk-þgf, Barónsstíg 30, Reykjavík, fyrir hótun og vopnalagabrot með því að hafa, mánudagskvöldið 13. júní 2005, borið hníf á veitingastaðnum Barónspöbb að Laugavegi 72 í Reykjavík og hótað barþjóni staðarins, J-kvk-þgf K-kvk-þgf G-kvk-þgf, sem sat þar við borð og ræddi við viðskiptavini, með því að standa yfir henni með opinn hnífinn í hendi og beina honum að henni.

Þetta er talið varða við 233. gr. almennra hegningarlaga nr. 19/1940 og 1. mgr. 30. gr., sbr. 1. mgr. 36. gr., vopnalaga nr. 16/1998.

Þess er krafist að ákærði verði dæmdur til refsingar og að framangreindur hnífur, sem lögreglan lagði hald á, verði gerður upptækur samkvæmt 1. tl. 1. mgr. 69. gr. almennra hegningarlaga, sbr. 3. mgr. 37. gr. vopnalaga.

Af hálfu ákærða er krafist vægustu refsingar er lög leyfa.

Ákærði hefur skýlaust játað brot sitt.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júlí 1963. Hann hefur ekki áður sætt refsingu svo kunnugt sé. Með vísan til brota ákærða og sakaferils hans er refsing hæfilega ákveðin 30 daga fangelsi, sem bundið verður skilorði með þeim hætti er í dómsorði greinir.

Upptækur er gerður til ríkissjóðs hnífur sem lögregla lagði hald á við rannsókn málsins.

D ó m s o r ð :

Ákærði, J-kk-nf P-kk-nf K-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptækur er gerður til ríkissjóðs hnífur sem lögregla lagði hald á við rannsókn málsins.

S-kk-nf S-kk-nf.
S-421/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 21. mars 2006 á hendur S-kk-þgf A-kk-þgf, Vesturbergi 67, Reykjavík, fyrir líkamsárás, með því að hafa fimmtudaginn 29. september 2005 í Austurbergi í Reykjavík ráðist á D-kk-þf M-kk-þf T-kk-þf, hrint honum upp að tré, slegið hann margsinnis með krepptum hnefa í andlitið, sparkað einu sinni í líkama hans, slegið hann tvívegis með spýtu í líkamann og snúið upp á fingur hans, með þeim afleiðingum að D-kk-nf M-kk-nf hlaut brot á litlafingri vinstri handar, brot á tönn í neðri gómi, skrapsár á hægri mjaðmarkambi og hann bólgnaði og marðist í andliti.

Þetta er talið varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981 og 111. gr. laga nr. 82/1998.

Þess er krafist að ákærði verði dæmdur til refsingar. Af hálfu nefnds D-kk-ef M-kk-ef er þess krafist að ákærði verði dæmdur til greiðslu skaðabóta að fjárhæð 353.793 krónur auk vaxta skv. 8. gr. laga nr. 38/2001 frá 29. september 2005 en síðan með dráttarvöxtum skv. 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags. Þá er krafist málskostnaðar að viðbættum virðisaukaskatti að mati dómsins.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru. Vísast um málavexti til ákærunnar.

Ákærði er fæddur í september 1989 og hefur samkvæmt framlögðu sakavottorði ekki áður gerst sekur um refsivert brot. Við ákvörðun refsingar er litið til sakaferils, ungs aldurs ákærða og þess að hann hefur gert samkomulag við brotaþola um skaðabætur. Í samræmi við það er frestað ákvörðun refsingar ákærða skilorðsbundið í tvö ár frá uppkvaðningu dóms þessa haldi hann almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Bætur verða ekki dæmdar þar sem sátt hefur náðst um þær.

Ákærði greiði málsvarnarþóknun skipaðs verjanda síns, H-kvk-ef R-kvk-ef héraðsdómslögmanns 60.258 krónur að meðtöldum virðisaukaskatti.

D ó m s o r ð :

Frestað er ákvörðun refsingar ákærða, S-kk-ef A-kk-ef, skilorðsbundið í tvö ár frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, H-kvk-ef R-kvk-ef héraðsdómslögmanns 60.258 krónur að meðtöldum virðisaukaskatti.

S-kk-nf S-kk-nf.
S-423/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 21. mars 2006 á hendur D-kk-þgf E-kk-þgf S-kk-þgf, kt. ..., Torfufelli 50, Reykjavík, fyrir þjófnað, með því að hafa mánudaginn 14. nóvember 2005 í versluninni Hagkaup, Kringlunni 4-12, Reykjavík, stolið pari af skóm og jakka, samtals að verðmæti 11.998 krónur.

Þetta er talið varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í október 1983. Hann hefur í tvígang á árunum 2005 og 2006 gengist undir greiðslu sektar samkvæmt lögreglustjórasátt vegna fíkniefnabrota og með dómi 3. nóvember 2005 var hann og dæmdur til greiðslu sektar fyrir fíkniefnabrot. Þá var ákærði dæmdur í 45 daga fangelsi skilorðsbundið í 3 ár, með dómi Héraðsdóms Reykjavíkur uppkveðnum 7. október 2005, fyrir hlutdeild í þjófnaðarbroti. Með broti því sem hann er nú sakfelldur fyrir hefur hann rofið skilorð þess dóms. Verður sá dómur því tekinn upp og málin dæmd í einu lagi með vísan til 60. gr., sbr. 77. gr. almennra hegningarlaga.

Þykir refsing ákærða hæfilega ákveðin fangelsi í 3 mánuði en fresta skal fullnustu refsingarinnar og falli hún niður að liðnum þremur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

D ó m s o r ð :

Ákærði, D-kk-nf Ö-kk-nf S-kk-nf, sæti fangelsi í 3 mánuði en fresta skal fullnustu refsingarinnar og falli hún niður að liðnum þremur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Á-kk-nf M-kk-nf
S-425/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 21. mars sl. á hendur J-kk-þgf E-kk-þgf G-kk-þgf, kt. ..., Hraunbæ 44, Reykjavík, fyrir fíkniefnalagabrot, með því að hafa aðfaranótt föstudagsins 28. október 2005 í bifreiðinni YU-090 í Unufelli í Reykjavík haft í vörslum sínum 0,97 g af hassi.

Þetta er talið varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985, og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að framangreind fíkniefni verði gerð upptæk, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í janúar 1987. Hinn 23. október 2002 var útgáfu ákæru á hendur honum frestað skilorðsbundið í 2 ár vegna þjófnaðarbrots og 14. september 2005 var hann dæmdur í 5 mánaða skilorðsbundið fangelsi í 3 ár fyrir rán og fíkniefnabrot. Með broti því sem ákærði er nú sakfelldur fyrir rauf hann skilorð dómsins frá 14. september sl., en þar sem brot hans nú varðar aðeins sektum þykir ekki ástæða til að hagga við skilorðinu, sbr. heimild í 60. gr. almennra hegningarlaga.

Þykir refsing ákærða hæfilega ákveðin 28.000 króna sekt sem greiða skal til ríkissjóðs innan fjögurra vikna frá birtingu dóms þessa að telja, en ella sæti ákærði fangelsi í 2 daga. Upptæk eru gerð til ríkissjóðs 0,97 g af hassi sem lagt var hald á við rannsókn málsins.

D ó m s o r ð :

Ákærði, J-kk-nf Ö-kk-nf G-kk-nf, greiði 28.000 króna sekt til ríkissjóðs innan fjögurra vikna frá birtingu dóms þessa að telja, en sæti ella fangelsi í 2 daga.

Upptæk eru gerð til ríkissjóðs 0,97 g af hassi sem lagt var hald á við rannsókn málsins.

Á-kk-nf M-kk-nf
S-431/2006

Lögreglustjórinn í Reykjavík höfðaði málið með ákæru útgefinni 21. mars 2006 á hendur ákærða, H-kk-þgf S-kk-þgf, kt. 000000-0000, Laugateigi 22, Reykjavík, til refsingar fyrir nytjastuld samkvæmt 1. mgr. 259. gr. almennra hegningarlaga nr. 19/1940 og brot á 2. gr., sbr. 5. og 6. gr. laga nr. 65/1974 um ávana- og fíkniefni með áorðnum breytingum og 2. gr., sbr. 1. mgr. 14. gr. reglugerðar nr. 233/2001, með því að hafa, aðfaranótt laugardagsins 10. desember 2005, tekið í heimildarleysi bifreiðina YJ-445 af bifreiðastæði bílasölu Heklu við Laugaveg í Reykjavík og ekið henni um götur borgarinnar og fyrir að hafa, sömu nótt, haft í vörslum sínum 1,85 grömm af amfetamíni og 0,99 grömm af hassi, sem lögregla hafi fundið við leit í nefndri bifreið í kjölfar handtöku ákærða á Sóleyjargötu.

Með játningu ákærða fyrir dómi, sem samrýmist rannsóknargögnum málsins, er framangreind háttsemi sönnuð og þykir hún rétt færð til refsiákvæða í ákæru.

Með hliðsjón af sakaferli ákærða, greiðri játningu og 77. gr. almennra hegningarlaga þykir refsing fyrir brotin hæfilega ákveðin fangelsi í einn mánuð og 48.000 króna sekt í ríkissjóð. Eftir atvikum þykir þó mega ákveða að fresta fullnustu fangelsisrefsingarinnar þannig að hún falli niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955. Greiði ákærði á hinn bóginn ekki sektina inna fjögurra vikna frá dómsuppsögu skal koma hennar í stað fangelsi í fjóra daga.

Að kröfu ákæruvaldsins og með vísan til 6. mgr. 5. gr. téðra fíkniefnalaga og 2. mgr. 14. gr. nefndrar reglugerðar skal gera umrædd fíkniefni upptæk til ríkissjóðs.

Loks ber samkvæmt 1. mgr. 165. gr. laga um meðferð opinberra mála að dæma ákærða til greiðslu þóknunar skipaðs verjanda síns, A-kk-þf C-kk-nf hæstaréttarlögmanns. Með hliðsjón af eðli og umfangi máls þykir hún hæfilega ákveðin 50.000 krónur að meðtöldum virðisaukaskatti.

G-kk-nf H-kk-nf G-kk-nf fulltrúi Lögreglustjórans í Reykjavík sótti málið af hálfu ákæruvaldsins.

DÓMSORÐ:

Ákærði, H-kk-nf S-kk-nf, sæti fangelsi í einn mánuð, en fresta skal fullnustu þeirrar refsingar og hún falla niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 48.000 króna sekt í ríkissjóð innan fjögurra vikna frá dómsuppsögu, en sæti ella fangelsi í fjóra daga.

Ákærði sæti upptöku á 1,85 grömmum af amfetamíni og 0,99 grömmum af hassi, sem lögregla haldlagði 10. desember 2005.

Ákærði greiði 50.000 króna þóknun skipaðs verjanda síns, A-kk-ef C-kk-nf hæstaréttarlögmanns.

J-kk-nf J-kk-nf
S-504/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 28. mars 2006 á hendur E-kk-þgf F-kk-þgf, kt. ..., Gullsmára 4, Kópavogi, fyrir fíkniefnalagabrot, með því að hafa fimmtudaginn 29. desember 2005 að Einholti 6, Reykjavík, haft í vörslum sínum 11 kannabisplöntur, 129,88 g af marihuana auk 96,22 g af kannabisstönglum og hafa um nokkurt skeið fram til þess dags ræktað greindar plöntur.

Þetta er talið varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985, sbr. lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og að ofangreindar 11 kannabisplöntur, 129,88 g af marihuana og 96,22 g af kannabisstönglum verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í apríl 1977 og samkvæmt fyrirliggjandi sakavottorði hefur hann ekki áður verið sakfelldur fyrir refsivert brot.

Þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955. Upptækar eru gerðar 11 kannabisplöntur, 129,88 g af marihuana og 96,22 g af kannabisstönglum.

D ó m s o r ð :

Ákærði, E-kk-nf F-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptækar eru gerðar 11 kannabisplöntur, 129,88 g af marihuana og 96,22 g af kannabisstönglum.

Á-kk-nf M-kk-nf
S-516/2006

Málið er höfðað með ákæru útgefinni 4. apríl 2006 á hendur:

,, J-kk-þgf E-kk-þgf Ó-kk-þgf, kt. 000000-0000,

Kveldúlfsgötu 28, Borgarnesi,

fyrir fíkniefnalagabrot, með því að hafa að kvöldi föstudagsins 18. nóvember 2005 í bifreiðinni ST-062 á Skúlagötu við Sæbraut í Reykjavík haft í vörslum sínum 8,49 g af hassi, sem fannst við leit á ákærða.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

Þess er krafist að ákærði verði dæmdur til refsingar og jafnframt að framangreint fíkniefni, sem hald var lagt á, verði gert upptækt samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall var birt ákærða 18. þ.m. og þess getið í fyrirkallinu að sækti ákærði ekki þing að forfallalausu mætti hann búast við því að fjarvist hans yrði talin jafngilda því að hann játi sök í málinu og málið yrði dæmt að honum fjarstöddum sbr. 126. gr. laga nr. 19/1991.

Ákærði hvorki mætti né boðaði forföll.

Með vísan til ofanritaðs og til gagna málsins er sannað að ákærði hafi gerst sekur um þá háttsemi þá sem ákært er fyrir og er brot hans rétt fært til refsiákvæða í ákærunni.

Ekki er ástæða til að rekja sakaferil ákærða enda hefur hann ekki áhrif á refsiákvörðun eins og á stendur. Refsing ákærða þykir hæfilega ákvörðuð 55.000 króna sekt í ríkissjóð og komi fjögurra daga fangelsi í stað sektarinnar verði hún ekki greidd innan fjögurra vikna frá birtingu dómsins að telja.

Með vísan til 6. mgr. 5. gr. laga nr. 65/1974 skal ákærði sæta upptöku á 8,49 g af hassi.

Engan sakarkostnað leiddi af málinu.

D-kk-nf K-kk-nf , fulltrúi lögreglustjórans í Reykjavík, flutti málið fyrir ákæruvaldið.

G-kk-nf S-x-x M-kk-nf héraðsdómari kveður upp dóminn.

DÓMSORÐ:

Ákærði, J-kk-nf Ö-kk-nf Ó-kk-nf, greiði 55.000 króna sekt í ríkissjóð og komi fjögurra daga fangelsi í stað sektarinnar verði hún ekki greidd innan fjögurra vikna frá birtingu dómsins að telja.

Ákærði sæti upptöku á 8,49 g af hassi.

G-kk-nf S-x-x M-kk-nf.
S-612/2006

Mál þetta var höfðað með ákæru Lögreglustjórans í Reykjavík, á hendur P-kk-þgf H-kk-þgf S-kk-þgf, óstaðsettum í hús í Reykjavík. Málið var dómtekið fyrr í dag.

Sakarefni er lýst svo ,,fyrir fíkniefnalagabrot, með því að hafa föstudaginn 10. mars 2006 á Vatnsstíg við Skúlagötu í Reykjavík haft í vörslum sínum 0,58 g af amfetamíni, sem fannst við leit á ákærða.

Telst þetta varða við 2. gr., sbr. 5. gr. laga um ávana- og fíkniefni nr. 65/1974 sbr. lög nr. 13/1985 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að framangreint fíkniefni sem hald var lagt á, verði gert upptækt samkvæmt 6. mgr. 5. gr. laga nr. 65/1974 og 2. mgr. 14 gr. reglugerðar nr. 233/2001 “.

Ákærða var birt fyrirkall í Lögbirtingablaði 7. júní sl., sem hafði að geyma viðvörun samkvæmt 1. mgr. 126. gr. laga nr. 19/1991 um áhrif útivistar. Þrátt fyrir þetta sótti ákærði ekki þing.

Ákærði játaði brot sitt við yfirheyrslu hjá lögreglu.

Með gögnum og útivist ákærða eins og áður segir hefur verið færð fram næg sönnun um sekt hans. Verður hann sakfelldur í samræmi við ákæru.

Ákærði hefur aldrei áður gerst sekur um refsiverða háttsemi svo vitað sé.

Með hliðsjón af framangreindu er refsing hans ákveðin 37.500 króna sekt, sem ákærði greiði í ríkissjóð innan fjögurra vikna frá uppkvaðningu dóms þessa að telja, en sæti ella fangelsi í 4 daga.

Ákærði sæti upptöku á 0,58 g af amfetamíni.

D ó m s o r ð:

Ákærði, P-kk-nf H-kk-nf S-kk-nf, greiði 37.500 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

Ákærði sæti upptöku á 0,58 g af amfetamíni.

I-kvk-nf E-kvk-nf.
S-624/2006

Mál þetta var höfðað með ákæru lögreglustjórans í Reykjavík, dagsettri 18. apríl sl., á hendur S-kk-þgf P-kk-þgf S-kk-þgf, kt. 000000-0000, Viðarási 1, Reykjavík, „fyrir þjófnað, með því að hafa laugardaginn 4. febrúar 2006 í Vínbúðinni, Kringlunni 4-12, Reykjavík, stolið áfengisflösku að verðmæti kr. 1.680.

Þetta telst varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.”

Ákærði hefur játað brot sitt fyrir dóminum. Er játning hans í samræmi við önnur gögn málsins og verður hann sakfelldur fyrir brot sitt, en það er í ákæru réttilega heimfært til refsiákvæða.

Ákærði á að baki langan sakarferil. Hann hefur verið dæmdur sautján sinnum, mestmegnis fyrir hegningarlagabrot frá því á árinu 1989. Þá hefur hann verið sektaður tvisvar sinnum fyrir fíkniefnalagabrot. Síðast var hann dæmdur í 6 mánaða fangelsi fyrir fjársvik, þjófnaði og fíkniefnalagabrot 23. júní 2006, en refsingin bundin skilorði og vísað til þess í dóminum að ákærði hefði undirgengist vímuefnameðferð og að meðferð lokinni hefði ákærði verið orðinn vinnufær.

Brot ákærða sem hann hefur nú verið sakfelldur fyrir er framið fyrir uppkvaðningu síðastgreinds dóms og ber því að ákvarða refsingu ákærða sem hegningarauka við þann dóm, sbr. 78. gr. almennra hegningarlaga. Þegar litið er til þyngdar refsingar sem ákærði hlaut þá og þjófnaðarandlags í broti ákærða nú, er það álit dómsins að ákærða hefði ekki verið gerð frekari refsing en var ákvörðuð með fyrrgreindum dómi, hefði verið dæmt um öll brotin í dóminum.

Að þessu virtu verður ákærða ekki gerð sérstök refsing í máli þessu.

I-kvk-nf E-kvk-nf héraðsdómari kveður upp dóm þennan.

D ó m s o r ð :

Ákærða, S-kk-þgf P-kk-þgf S-kk-þgf, er ekki gerð sérstök refsing í máli þessu.

I-kvk-nf E-kvk-nf

---------------------- ---------------------- ----------------------

Rétt endurrit staðfestir:

Héraðsdómi Reykjavíkur 31. ágúst 2006.